<classify> Katika mawasiliano na gazeti hili kwa njia ya mtandao, Samatta anayecheza klabu ya KRC Genk iliyopo Ligi Kuu ya Ubelgiji, alisema amesikia kuhusu timu ya Taifa ya Misri kushinda mchezo wake dhidi ya Nigeria juzi na hivyo kufikisha pointi saba ambazo ndizo Tanzania inaweza kuzifikia ikishinda michezo yake miwili iliyobaki.Nimesikia Misri imeshinda bao 1-0 na sasa wana pointi saba, ukiangalia kwa juujuu unaweza kudhani wameshafuzu, lakini kiuhalisia bado, soka haipo hivyo. Misri watakuja Dar es Salaam tunaweza kuwafunga kama walivyotufunga kwao Misri iliifunga Taifa Stars mabao 3-0, pia mechi yetu ya Nigeria tukishinda tutakuwa nasi na pointi saba, tutashindana tofauti ya mabao ya kufunga na kufungwa, alisema Samatta.Kwa upande wake Mshauri wa Benchi la Ufundi la Taifa Stars, Abdallah Kibadeni, amesema Stars bado ina nafasi na kwamba matokeo ya Misri yasiwakatishe tamaa mashabiki.Naye kocha wa zamani wa Ndanda FC ya Mtwara iliyopo Ligi Kuu Tanzania Bara, Ngawina Ngawina amesema mpira unadunda na kwamba dakika 90 za mchezo ndiyo zitaamua, hivyo Taifa Stars inaweza ikashinda mechi mbili ilizo nazo na ikafikisha pointi saba.Tuwape nafasi, tuwatie moyo wachezaji nina hakika tutafanikiwa. Fainali yetu ni Juni hapa wakija Misri tuwapige mabao mengi, alisema.Ngawina ambaye amepata kuchezea TP Mazembe ya Jamhuri ya Kidemokrasia ya Congo DRC. Juzi Misri iliibuka na ushindi wa bao 1-0 dhidi ya Nigeria bao lililofungwa na Ramadan Sobhi Uwanja wa Borg El Arab mjini Cairo.Kutokana na matokeo hayo, Misri inaongoza Kundi G ikiwa na pointi saba ikifuatiwa na Nigeria yenye pointi mbili na Tanzania inashika nafasi ya mwisho ikiwa na pointi moja.Kundi hilo limebaki na timu tatu tu, baada ya Chad kujitoa mwishoni mwa wiki, ambapo timu hiyo hadi inafikia uamuzi huo ilikuwa imefungwa mechi zake zote tatu ilizocheza.Chad ilifungwa mabao 0-1 na Misri, mabao 2-0 na Nigeria na bao 1-0 na Tanzania. Misri itacheza na Taifa Stars Juni 4, Uwanja wa Taifa, Dar es Salaam na baada ya mchezo huo, Stars itamaliza na Nigeria Septemba mwaka huu.  <topic>: michezo 